b'\n_START_ARTICLE_\nSkyfall\n_START_SECTION_\nFilmavimas\n_START_PARAGRAPH_\nFilm\xc4\x85 buvo planuota kurti anks\xc4\x8diau, su re\xc5\xbeisieriumi Sem Mendes buvo sutarta i\xc5\xa1kart po \xe2\x80\x9ePaguodos kvanto\xe2\x80\x9c pasirodymo 2008 metais, ta\xc4\x8diau d\xc4\x97l kompanijos \xe2\x80\x9eMGM\xe2\x80\x9c finansini\xc5\xb3 problem\xc5\xb3 iki 2010 met\xc5\xb3 gruod\xc5\xbeio visi darbai buvo nutraukti._NEWLINE_I\xc5\xa1sprendus finansines problemas, buvo nuspr\xc4\x99sta juostos prezentacij\xc4\x85 nukelti \xc4\xaf 2012 met\xc5\xb3 pabaig\xc4\x85, tuo pa\xc5\xbeymint 50 met\xc5\xb3 Bondo sagos jubiliej\xc5\xb3._NEWLINE_Filmavimo darbai buvo atliekami Jungtin\xc4\x97je Karalyst\xc4\x97je, Kinijoje ir Turkijoje. Taip pat buvo planuojama kai kurias scenas filmuoti Indijoje, ta\xc4\x8diau saugumo sumetimais to buvo atsisakyta.\n_START_SECTION_\nMuzika\n_START_PARAGRAPH_\nFilmo garso takel\xc4\xaf suk\xc5\xabr\xc4\x97 Thomas Newman, tap\xc4\x99s devintuoju Bondo film\xc5\xb3 serijos kompozitoriumi. Jis pakeit\xc4\x97 David Arnold, k\xc5\xabrus\xc4\xaf muzik\xc4\x85 film\xc5\xb3 serijai nuo 1997 met\xc5\xb3. Kaip prie\xc5\xbeastis buvo nurodyta Arnoldo u\xc5\xbeimtumas 2012\xc2\xa0m. vasaros olimpini\xc5\xb3 \xc5\xbeaidyni\xc5\xb3 Londone atidarymo ceremonijos pasiruo\xc5\xa1imui, kuriai kompozitorius vadovavo. Vis tik v\xc4\x97liau jis pripa\xc5\xbeino, kad pagrindin\xc4\x97 prie\xc5\xbeastis atsisakyti jo paslaug\xc5\xb3 buvo tai, kad re\xc5\xbeisierius Mendes jau buvo dirb\xc4\x99s su Thomu Newmanu._NEWLINE_Pagrindin\xc4\x99 juostos dain\xc4\x85 \xe2\x80\x9eSkyfall\xe2\x80\x9c \xc4\xafra\xc5\xa1\xc4\x97 atlik\xc4\x97ja Adele, ta\xc4\x8diau ji n\xc4\x97ra \xc4\xaftraukta \xc4\xaf oficialiai i\xc5\xa1leist\xc4\x85 filmo garso takel\xc4\xaf.'